Man uit boom gered ná ongeluk | Maroela Media
Rescue Care-paramedikus Phumlani Jula behandel die pasiënt wat in die boom beland het (Foto: Rescue Care)
Drie mans is Sondagmiddag beseer, waarvan een kritieke beserings opgedoen het, ná ŉ ongeluk op die M7 in die rigting van Durban.
Garrith Jamieson, woordvoerder van Rescue Care, het gesê die ongeluk het omstreeks 14:30 naby die Winston Churchill-afrit plaasgevind.
“Die bestuurder van ŉ bakkie het beheer verloor oor die voertuig en dit het teen ŉ steilte afgerol. Terwyl die bakkie gerol het, is al drie insittendes uit die voertuig geslinger. Die bestuurder het in ŉ boom beland. Hy het matige beserings opgedoen.”
Die Durban-brandweer, bygestaan deur die gemeenskap, en paramedici van Rescue Care het ŉ leer gebruik om by die pasiënt uit te kom voor hy na veiligheid gebring is.
Een passasier het kritieke beserings opgedoen. Hy het in die stadige baan gelê.
“Die drie persone is op die toneel gestabiliseer voor hulle na die Lenmed Ethekweni-hospitaal geneem is vir dringende behandeling.”
Nichol · 3 weke gelede
In die boom BELAND of het in die boom GEKLIM? Lyk vir my na GEKLIM!
hyt teen die boom beland en nie geweet watter kant is op of af nie, toe klim hy maar
Klink my nie een van daai 3 insittendes het hul veiligheidsgordel gedra nie. Seker gedink so iets sal noooooit met húlle gebeur nie!?!?
Klink vir my of die bestuurder letterlik en figuurlik deur die blare was daarna :-D
Genade tog, klink angswekkend. Geslinger tot in n boom!
Aspatat · 3 weke gelede
Jy is super skerp Poppie ☺
Obserweer · 3 weke gelede
Miskien was daar boom betrokke voor die ongeluk. Bly hulle nie ernstig beseer nie. Geluk nie n doring boom nie.
Nuwe SAL .
Dit is goed die man het die boom raakgeval. As hy daardie boom gemis het was dit ‘n lang pad af grond toe, hy sou tien teen een dood gewees het. Mikien is dit toeval, of miskien was dit nog nie sy tyd nie.
Boom · 3 weke gelede
Dalk onder die invloed toe kruip dit weg. Hulle hol altyd na ‘n ongeluk. Die ernstige beseerde het in die stadige baan gele so ek glo die minder ernstig het in die vinnige baan gele?
Ooo gaats · 3 weke gelede
Dis baie tragies! Maar hel, ek het geskree van die lag… Hierdie komentaar maak my dag. Ek het ook gewonder oor die stadige en vinnige bane?
Die hele storie klink lagwekkend. Wat is die kanse dat die drywer in n boom sou beland.? Ten minste kan hy ook nou daarop aanspraak maak dat hy boom geklim het.
Hoog in die takke… Wie is die tak bestuurder?
Ten minste nuwe Guinness book of record. – Hoogste deur die blare terwyl uit kar geslinger.
As die SAL nie werk nie, dan maakons n plan om te vlieg.
Hy het dan nie klere aan!!!!!!